7.2.2023
FI
Euroopan unionin virallinen lehti
C 47/129 Keskiviikko 6. heinäkuuta 2022
78. kehottaa hallitusta nopeuttamaan energiastrategiaan 2022–2030 liittyvää työtään yhteistyössä kansalaisyh­ teiskunnan kanssa keskittymällä erityisesti kestävään ja kohtuuhintaiseen energiahuoltoon, energiatehokkuuden parantamiseen ja energialähteiden monipuolistamisen jatkamiseen Euroopan vihreän kehityksen ohjelman ja Pariisin sopimuksen mukaisesti; pitää valitettavana strategian julkaisemisen jatkuvaa viivästymistä; 79. toistaa huolensa siitä, että ylivoimaisesti suurin osa Kosovon energiasta on peräisin kivihiilestä, ja kehottaa poistamaan kaikki vaatimustenvastaiset kivihiilituet, hajauttamaan energiantuotantoa ja siirtymään kohti uusiutuvia energialähteitä; toteaa, että Kosovon pohjoisosa on sisällytettävä täysimääräisesti maan laskutusjärjestelmään; 80. kannustaa Kosovoa vapauttamaan ja avaamaan energiamarkkinansa, mukaan lukien sähkön vähittäiskaupan, jotta kuluttajat saavat valinnanvapautta ja alan nykyinen monopoli voidaan rikkoa; pitää myönteisenä, että Gjakovaan on avattu uusi kaukolämpölaitos, jota rahoitetaan EU:n varoilla ja joka on ainoa biomassalla toimiva laitos Kosovossa ja jonka odotetaan vähentävän alueen saasteita yli 90 prosentilla; 81. ilmaisee syvän huolensa ilmanlaadusta useimmilla Kosovon kaupunkialueilla; korostaa erityisesti, että Kosovo on rikkonut viime vuosina ilman epäpuhtauksien enimmäisarvoja, mikä on aiheuttanut vakavia uhkia Kosovon kansalaisten terveydelle; kehottaa Kosovoa noudattamaan kansallista päästövähennyssuunnitelmaansa, joka täyttää suuria polttolaitoksia koskevan direktiivin vaatimukset (9); 82. korostaa, että tarvitaan tervettä ympäristöä sekä vesivarojen ja ekosysteemien suojelua, jossa keskitytään erityisesti jokiin maatalouden kehittämiseksi ja elintarvike- ja vesiturvallisuuden vahvistamiseksi; on tyytyväinen pyrkimyksiin parantaa pohjavesialueiden hoidon laatua ja siihen liittyviä lupia; suhtautuu myönteisesti Kosovon korkeimman oikeuden päätökseen lykätä vesivoimalan vesilupaa Štrpcessä; kehottaa lopettamaan kaikki patohankkeet suojelualueilla, mukaan lukien tulevat Natura 2000 -alueet (Emerald); 83. korostaa tarvetta parantaa jätehuoltoa, erityisesti jätteiden erottelua ja kierrätystä, sekä tarvetta ottaa käyttöön kiertotaloustoimenpiteitä jätteiden vähentämiseksi; 84. kehottaa jälleen panemaan täytäntöön kestävää joukkoliikennettä ja liikkumista koskevia politiikkoja ja puuttumaan pitkäaikaisiin puutteisiin infrastruktuurissa; suhtautuu myönteisesti suunnitelmiin nykyaikaistaa rautateitä Euroopan jälleenrakennus- ja kehityspankin lainoilla ja EU:n avustuksilla; 85. suhtautuu myönteisesti Länsi-Balkanin 3,2 miljardin euron talous- ja investointisuunnitelman hyväksymiseen ja kehottaa Kosovoa hyödyntämään sitä tehokkaasti; panee tyytyväisenä merkille, että parhaillaan valmistellaan viittä lippulaivahanketta, jotka koskevat energiaa, infrastruktuuria sekä puhdasta vettä ja ilmaa, mukaan lukien Pristina-Merda­ re-osa ”rauhan moottoritiellä”, ja valmistellaan uusia investointeja vesihuoltoon ja jäteveden käsittelyyn; 86. pitää myönteisinä Kosovon poliisin yhteistyössä EULEXin kanssa toteuttamia operaatioita laittomien hakkuiden estämiseksi koko Kosovossa; kannustaa maan pohjois- ja eteläosien toimivaltaisia viranomaisia ja lainvalvontaviranomaisia lisäämään yhteistyötään tämän ja muiden rikosten torjumiseksi; o o
o
87. kehottaa puhemiestä välittämään tämän päätöslauselman Eurooppa-neuvoston puheenjohtajalle, komissiolle, komission varapuheenjohtajalle / unionin ulkoasioiden ja turvallisuuspolitiikan korkealle edustajalle, jäsenvaltioiden hallituksille ja parlamenteille sekä Kosovon presidentille, hallitukselle ja parlamentille.
(9)
Euroopan parlamentin ja neuvoston direktiivi 2010/75/EU, annettu 24. marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).